Eesti Keel ja Kultuur Maailmas
#000000
Kahekümne aasta jooksul on Ungari esindus tutvustanud sealsele publikule Eesti kultuuri erinevates valdkondades — raamatuesitluste, kunstinäituste, kontsertide, filmilinastuste jms kaudu. Kõige tuntum ning kõige laiema haardega üritus on alates aastast 2008 iga-aastaselt toimuv, kohaliku Szimplafilmiga koos korraldatud festival Eesti nädal. Ungari esindus annab välja ka Eesti Instituudi infovihikuid ungari keeles, lisaks asutati aastal 2011 koos Pluralicaga kaasaegset Eesti lühiproosat tutvustav „Breviariumite” sari.
#000004
Hiiu kandleid elektroonikaga ristav Puuluup kõigub pärimuse ja kaasaegsete muusikastiilide piiril, flirtides maailmamuusika, underground’i ja popiga. Puuluup juhib hiiu kandle jõhvkeelte võnked läbi efektiplokkide ja luuperi ning kasutab alternatiivseid mängutehnikaid ja heli tekitamise võimalusi. Hiiu kandle mahedale sahinale lisanduvad elektrooniliselt võimendatud kajad, koputused, kriuksud ja krabinad. Kõlab traditsiooniga impregneeritud omaloomingut, viiteid pungiklassikale ja õpetliku sisuga romantilist neozombipostfolki. Puuluubis mängivad Ramo Teder ja Marko Veisson. Duo on võitnud ungari publiku südame juba kaks aastat tagasi, kui nad mängisid Budapestis ja Mediawave’i festivalil.
#000006